CELEX: 62017TN0280
Language: hu
Date: 2017-05-09 00:00:00
Title: T-280/17. sz. ügy: 2017. május 9-én benyújtott kereset – GE.CO. P. kontra Bizottság

3.7.2017   
            
            
               HU
            
            
               Az Európai Unió Hivatalos Lapja
            
            
               C 213/37
            
         2017. május 9-én benyújtott kereset – GE.CO. P. kontra Bizottság
   (T-280/17. sz. ügy)
   (2017/C 213/51)
   Az eljárás nyelve: olasz
   
      Felek
   
   
      Felperes: GE.CO. P. Generale Costruzioni e Progettazioni SpA (Róma, Olaszország) (képviselő: G. Naticchioni ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék – miután megállapította, hogy az Európai Bizottság – Infrastrukturális és Logisztikai Hivatal Luxemburg jogellenesen fogadta el a2017. március 7-i határozatot, amellyel a felperes GE.CO. P. S.p.A.-t két évre kizárta az európai közbeszerzési eljárásokból, és az intézkedést közzétette – semmisítse meg az említett határozatot, valamint minden ebből következő vagy előkészítő aktust, a GE.CO. P. által nem ismerteket is beleértve. Az alperest kötelezze a jelen ügyre vonatkozó költségek és tiszteletdíjak viselésére.
   
      Jogalapok és fontosabb érvek
   
   A megtámadott jelen intézkedés alapjául a 09bis/2012/OIL sz. – I. rész, a „Foyer Européen” nevű két épület rekonstrukciós munkálatai című közbeszerzési szerződésnek a Bizottság általi, 2015 augusztus 5-i, hivatalból történő felmondása szolgál.
   Keresete alátámasztására a felperes az Unió általános költségvetésére alkalmazandó pénzügyi szabályokról szóló 966/2012/EU, Euratom rendelet módosításáról szóló, 2015. október 28-i 2015/1929 európai parlamenti és tanácsi (EU, Euratom) rendelet (HL 2015 L 286., 1. o.) 8. cikkének, valamint az Európai Unió Alapjogi Chartája 41. cikkének megsértésére hivatkozik.
   E tekintetben azt állítja, hogy a megtámadott határozat elfogadását nem előzte meg szabályos kontradiktórius eljárás. A felperes szerint nem tájékoztatták a kizárási eljárás megindításáról, tehát nem volt abban a helyzetben, hogy a döntéshozó védekezzen, és annak során előadja a mellette szóló érveket.
   Amennyiben a felperes olyan helyzetben lett volna, hogy védekezni tudott volna, olyan érveket tudott volna maga mellett felhozni, amelyek valószínűleg a döntéshozó más érdemi véleményéhez, a GE.CO. P. számára kedvezőbb eredményhez vezethettek volna.